Fos Veur China

skeusennik|220px|An linednow glas ew fosow an dernieth Min, hag ema'n arwodhyow du ow tiskwedhes 9 garnison an dernieth na.
skeusennik|220px|Magoryow tour golyas war an Fos Veur

Fos Veur China ew fos goth yn China. Gwres ew an fos a lim, meyn, bryckys ha gweres. Gorfednys veu en 1878 rag gwitha amal China Noor dhort omsettyansow eskerens. Hei ew an system hirra gwres gen tus besketh. Hy hirder ew a-dro dhe 21,196 kilometer, hy les 10 meter ha'y uhelder 15 meter. Gwres veu radnow a-varra a'n fos dhort gweres ha meyn kesstrothys. E'n dernieth Ming anjei a usyas bryckys. Ema 7,000 tour golyas, souderjiow ha golowvaow rag danvon arwodhyow mog warnedhi. 

Nawnjek fos a veu derevys gelwys Fos Veur China. An kensa a veu derevys e'n 7ves cansvledhen KOK. An fos voyha hy hanow a veu gwres tredh 226–200 KOK gen Emperour kensa China,  Qin Shi Huang (Qin leverys avel Tsin), dres an Dernieth Qin. Nag eus meur a'n fos ma gesys drefen tus dhe ladra dhorti. Desedhys veu pella dhe'n noor a'n fos a-lebmyn. 

 Story 
Dallethys veu Fos Veur Qi en 685 KOK. Gwlas Qi a dherevis fos dhinek rag gwithans erbydn an gwlasow Ju ha Lu dhe'n dhyhow, hag woja hedna erbydn gwlaskor Chu. 

Gwlaskor Yan a dherevis fosow dres rewlyans Matern Zhao (311–279 KOK).

Gwlaskor Zhao a dherevis fosow dres 325–299 KOK, dres rewlyans Matern Wuling. 

Fosow war emlow an gwlaskordhow y'n noor, Yan, Zhao, ha Qin a dheuth keskelmys war-barth, drefen an statys oll dhe dhos rewlys gen emperour Qin Shi Huang dres y rewlyans (221–206 KOK). Qin Shi Huang a dhallathas an Dernieth Qin. Y eskerens o an lothow Xiongnu en China noor. Drefen bos kebmys a'n tir mar es dhe dremena, Qin Shi Huang a dhallathas derevel an fos dhe'y wul calessa dhe'n Xiongnu goryskydna China.

Erbydn 212 KOK, an fos a ystydnas a Gansu dhe'n arvor en Manchuri soth.

Thera terniethow erel en China owth oberi war an fos ha'y ystydna. An terniethow Han, Sui, Noor ha Jin oll a ewnheas, dastrehevel po ystydna an Fos Veur. Dres an Dernieth Ming, meur a ober a wharva. Radnow a'n fos a veu dastrehevys gen bryckys en le gweres. E kemeras moy ages 2,000 bledhen dhe dherevel ha gorfedna an Fos Veur. Genghis Khan, fondyer an Emperoureth Mongol, o an udnik eskar dhe dremena Fos Veur China en y story a 2,700 bledhen.

Apoyntys veu an Fos Veur avel Ertachva an Bes UNESCO en 1987. Deklarys veu avel onan a Seyth Marth an Bys en 2007. 

 Derevyans ha dasterevyans an Fos Veur 
Thera dreveloryon owth usya stoffow desedhys ogas dhedha. Radnow a'n fos a veu gwres a leys, cala ha barrednow. Milyow a oberoryon a verwis drefen meyn cowrek dhe godha warnedha, sqwithter, clevesow, omsettyansow gen bestes gwels ha nown. Myth ew an hwedhel dell verwis oberoryon ha'ga bos enkledhys en-dadn an fos. 

 Gweladewder dhort an efanvos 
Heb aga frevi en skiansek ew whedhlow a-dro dhe stervarnoryon ow qweles an Fos Veur dhort an Loor. Gwelys ew an Fos Veur en skeusednow radar tednys dhort an efanvos, bes nag ew sciensydhyon sertan y vos galladow y weles gen dewlagas en udnik. Udn stervarner a gewsas a-dro dhe weladewder an Fos Veur dhort an efanvos o Neil Armstrong. Ev a leveris y vos apert war an Loor nag o an fos gweladow. Bes stervarner William Pogue a alja gweles an fos dhort pellder Resegva Isel an Norvys (300-530 km a uhelder), marnas gen dewweder ha praktis. 

Mirva

Klass:China
Klass:Ertachva an Bys UNESCO